2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ ՀՀ 2026 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

|  |  |
| --- | --- |
| Պետական մարմինը՝ | *<* Քաղաքացիական ավիացիայի կոմիտե*>*[[1]](#footnote-1) |
| **Հայտի հաստատման ամսաթիվը**՝ | *<20.02.2025թ>* |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ

Քաղաքացիական ավիացիայի կոմիտեն (այսուհետ՝ Կոմիտե) ՀՀ տարածային կառավարման և ենթակառուցվածքների նախարարությանը (այսուհետ՝ նախարարություն) ենթակա մարմին է: Կոմիտեն իրականացնում է քաղաքացիական ավիացիայի բնագավառում օրենսդրությամբ իրեն վերապահված գործառույթները:

Ավիացիայի համակարգում գործում են հետևյալ պետական կազմակերպությունները.

1. «Հայաէրոնավիգացիա» փակ բաժնետիրական ընկերությունը,

2. «Ավիաուսումնական կենտրոն» փակ բաժնետիրական ընկերությունը,

3. «Ավիաբուժ» բժշկական կենտրոն» փակ բաժնետիրական ընկերությունը:

Բացի նշված 100% պետական բաժնեմաս ունեցող ընկերություններից (Բաժնետոմսերի կառավարման լիազորությունը ՀՀ կառավարության 04.07.2024թ. թիվ 1050-Ն որոշմամբ վերապահվել է ՀՀ տարածքային կառավարման և ենթակառուցվածքների նախարարությանը), համակարգում գործում է նաև «Արմենիա» միջազգային օդանավակայաններ» ՓԲ ընկերությունը, որը որպես կոնցեսիոներ, կառավարում է «Զվարթնոց» միջազգային և Գյումրու «Շիրակ» օդանավակայանները, ինչպես նաև գործում է Կապանի «Սյունիք» օդանավակայանը:

Համակարգի ներքո իրականացվող ծառայությունների շրջանակը բազմազան է, որոնք սահմանված են Հայաստանի Հանրապետության օրենսդրությամբ, միջազգային պայմանագրերով և Հայաստանի Հանրապետությունում գործող այլ իրավական ակտերով:

*1.1 ՆՊԱՏԱԿՆԵՐԸ*

*Կոմիտեի նպատակներն են.*

* քաղաքացիական ավիացիայի բնագավառի քաղաքականության մշակմանը և իրականացմանը մասնակցություն
* օդային տրանսպորտի բնագավառի կանոնակարգումը,
* քաղաքացիական ավիացիայի և ոչ ռազմական պետական ավիացիայի գործունեության կանոնակարգումը,
* աերոնավիգացիոն սպասարկման կանոնակարգումը,
* թռիչքային անվտանգության, ավիացիոն անվտանգության, ինչպես նաև ավիացիայի բնագավառում շահագործվող վերգետնյա միջոցների և մատուցվող ծառայությունների ապահովության և անվտանգության կանոնակարգումը,
* ընդհանուր նշանակության ավիացիայի կանոնակարգումը,
* ՀՀ օդային տարածքի օգտագործման սահմանափակումների ու արգելքների սահմանումը, իսկ ռազմական ավիացիային առնչվող մասով՝ դրանք համաձայնեցնելով նաև ՀՀ պաշտպանության նախարարության հետ,
* ավիացիոն ծառայությունների և ՀՀ-ում գործող ավիացիոն ենթակառուցվածքների վերահսկողության իրականացումը և այլն:

2025թ. պետական բյուջեով կոմիտեին հատկացված միջոցները

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Նպատակը | Ծրագրի դասիչը և անվանումը | Ծրագրի վերջնական արդյունքները | | | | | Կապը ՀՀ կառավարության ծրագրով սահմանված քաղաքականության թիրախների հետ |  |
| Չափորոշիչը  /հազ.դրամ/ | Ելակետը | | Թիրախը | |  |
| Ցուցա-նիշը | Ժամ-կետը | Ցուցա-նիշը | Ժամ-կետը | Կապը ՄԱԿ-ի կայուն զագացման նպատակների և ցուցանիշների հետ |
|  |  |  |  |  |  |  |  |  |
|  |  |  |  |  |  |  |  |
| *…* | *1176 Ավիացիայի բնագավառում վերահսկողության և կանոնակարգման ապահովում* | *583070.5* |  |  |  |  |  | *ՄԱԿ-ի կայուն զարգացման նպատակները Հայաստանում*  *9-րդ կետի 9.1, 9.4 ենթակետեր /ուղղակի/ և 8-րդ կետի 8.9 ենթակետ /անուղղակի/* |
|  |  |  |  |  |  |  |  |  |
|  | *Ծրագրի միջոցառումներ* |  |  |  |  |  |  |  |
|  | *11001*  *Ավիացիայի բնագավառում վերահսկողության և կանոնակարգման ծառայություններ* | *501804.2* |  |  |  |  |  |  |
|  | *11002*  *Աշխատակազմի մասնագիտական կարողությունների զարգացում* | *78,766.3* |  |  |  |  |  |  |
|  | *11005 Մայրուղային աէրոնավիգացիոն ծառայությունների սպասարկում* | *2,500.0* |  |  |  |  |  |  |
|  | *31001, ՀՀ քաղաքացիական ավիացիայի կոմիտեի տեխնիկական հագեցվածության բարելավում* | *0* |  |  |  |  |  |  |

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ

Նշված նպատակների շրջանակներում Կոմիտեի 2026թ. գործունեության շարունակական գերակայություններն են.

|  |  |  |
| --- | --- | --- |
| N | **Գերակա ծախսային ուղղությունները 2026թ. համար` (ըստ գերակայությունների նվազման)** | **Հիմնավորումներ** |
| 2026թ |  |
| 1 | 65.1-65.2 Երևանի «Զվարթնոց» և Գյումրու «Շիրակ» օդանավակայանի և ենթակառուցվածքների բարեկարգմանը և զարգացմանն ուղղված միջոցառումներ: | ՀՀ կառավարության ծրագիր (ՀՀ կառավարության 18.11.2021թ. թիվ 1902-Լ որոշում): |
| 2 | 66.1 Ավիաընկերությունների թվի ավելացմանն ուղղված միջոցառումներին աջակցություն: |
| 3 | 68.4 Էլեկտրոնային համակարգերի ներդրում, ինչպես նաև գործող տեղեկատվական և վերլուծական տվյալների բազաների թվայնացում:  68.5 Կոմիտեի մասնագետների անհրաժեշտ որակավորումների բարձրացում՝ տեսական և գործնական դասընթացների միջոցով: |  |
| 4 | 69.1 Անօդաչու թռչող համակարգերի շահագործման նոր ընթացակարգի ընդունում, թվային պլատֆորմի ստեղծում և համակարգում: |
| 5 | 70.1 Միջազգային կազմակերպությունների կողմից հավաստագրված ավիաուսումնական կենտրոնների ուսումնասիրում և բանակցությունների վարում ընտրված միջազգային ավիաուսումնական կենտրոնների ղեկավար կազմի հետ և նպաստում միջազգային չափանիշներին համապատասխան մրցունակ տարածաշրջանային ավիաուսումնական կենտրոնի կայացմանը: Ուսումնասիրության շրջանակներում ներդրողների մասնակցության նպատակահարմարության, կոնցեսիոն կառավարման հնարավորությունների դիտարկում ՝ չբացառելով պետական մասնակցությունը։ |

# 3. ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

# 3.1 Պարտադիր և հայեցողական ծախսերը

Կոմիտեի ծրագրի գծով ծախսերի մակարդակի վրա ազդում են.

*ա) գործոններ, որոնք անմիջականորեն կախված են համակարգում վարվող վարձատրության քաղաքականությունից, ինչպիսիք են.*

1. «Պետական պաշտոններ զբաղեցնող անձանց վարձատրության մասին» Հայաստանի Հանրապետության օրենքով սահմանված քաղաքացիական ծառայողների աշխատավարձերի համաչափ բարձրացումը,
2. Քաղաքացիական աշխատանք կատարող աշխատակիցների և ընդհանուր առմամբ ավիացիոն մասնագիտական աշխատանք իրականացնող աշխատակիցների աշխատավարձերի բարձրացումը

*բ) գործոններ, որոնք անմիջականորեն կախված չեն տվյալ համակարգում Հայաստանի Հանրապետության կառավարության կողմից վարվող քաղաքականությունից, ինչպիսիք են.*

1. Կոմիտեին մատուցվող կոմունալ, կապի, տրանսպորտային ծառայությունների սակագների սպասվելիք փոփոխությունները:

2. Կոմիտեի կարիքների համար գնման ենթակա ապրանքների, ծառայությունների շուկայական գների սպասվելիք փոփոխությունը:

2026թ. Կոմիտեի կողմից իրականացվելու է գոյություն ունեցող բյուջետային մեկ ծախսային ծրագիր` 1176 ծրագիրը՝ «Ավիացիայի բնագավառում վերահսկողության և կանոնակարգման ապահովում», գործառնական դասակարգումը՝ բաժին-04, խումբ-05, դաս-04:

Նշված ծրագրերի գծով 2026-2028թթ. ժամանակահատվածում իրականացվելիք ծախսերը տարանջատված տեսքով ներկայացված են հավելվածներում:

# 3.2 Գոյություն ունեցող ծախսային պարտավորությունները

3.2.1 Կոմիտեի 2026թ. նախատեսվող «Գործադիր իշխանության, պետական կառավարման հանրապետական և տարածքային կառավարման մարմինների պահպանում» ծրագրի գծով ծախսերի վերաբերյալ

Բաժին-04, խումբ-05, դաս-04

Պարտադիր ծախսեր.

«Հայաստանի Հանրապետության 2025 թվականի պետական բյուջեի մասին» Հայաստանի Հանրապետության օրենքի համաձայն 2025 թվականի համար պետական պաշտոն զբաղեցնող անձանց բազային աշ­խա­տա­վար­­ձի չափը սահմանվել է 83,200.0 դրամ:

Դրա, ինչպես նաև աշխատակիցների աշխատավարձի բնականոն աճի պահանջներից ելնելով հաշվարկվել է Կոմիտեի 2026թ. աշխատողների աշխատավարձի և դրան հավասարեցված այլ վճարների հաշվարկը՝ աշխատավարձի ֆոնդը՝ հաշվի առնելով ՀՀ կառավարության 09.02.2023թ. թիվ 179-Ն որոշմամբ Քաղաքացիական ավիացիայի կոմիտեում աշխատանքի վարձատրության մասով իրականացված փոփոխությունները (բացառությամբ կոմպետենցիաների հավելավճարների բաղադրիչի):

Կոմիտեի կապի ծառայությունների վճարները հաշվարկելիս հաշվի է առնվել Հայաստանի Հանրապետության կառավարության 30.12.2004թ. թիվ 1956-Ն որոշումով սահմանված համապատասխան ծախսատեսակների գծով նորմաները:

Կոմիտեի էներգետիկ և կոմունալ ծառայությունների ծախսերը հաշվարկվել են ելնելով Հայաստանի Հանրապետության կառավարության մի շարք որոշումներից (Հայաստանի Հանրապետության կառավարության 28.04.2005թ. թիվ 629-Ն և 23.09.2004թ. թիվ 1536-Ն որոշումներ)` որոնցով սահմանվել էին նշված ծախսատեսակների գծով հաշվարկման նորմաները:

Ապարատի պահպանման մնացած ծախսերը հաշվարկվել և պլանավորվել են գործող մեթոդաբանության շրջանակներում՝ ելնելով դրանց փաստացի և կանխատեսվող կատարողականներից:

Նշված ծրագրի գծով 2026-2028թթ. իրականացվելիք ծախսերը տարանջատված տեսքով ներկայացվում են Հայաստանի Հանրապետության ֆինանսների նախարարության կողմից մշակված բյուջետային ֆինանսավորման հայտի հավելվածների օրինակելի ձևերում՝ «Կառավարման ապարատ» հավելվածում:

# 3.3. Նոր նախաձեռնությունները

2026-2028թթ. Կոմիտեն նոր նախաձեռնություններին առնչվող բյուջետային ծրագրեր չունի:

# 3.4 Ծախսերի այլընտրանքային սցենարները

Քաղաքացիական ավիացիայի կոմիտեին հատկացված ընդհանուր չափաքանակի համեմատ բյուջետային ծախսերի 5% և 10% ավելի ցածր, ինչպես նաև 20% ավելի բարձր ընդհանուր ծախսային առաջարկի սցենարներն ըստ ծախսային առաջնահերթությունների ներկայացված են հայտին ձևաչափերին համապատասխան։

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

2026-2028թթ. Կոմիտեն ոչ բյուջետային աղբյուրներից սպասվող եկամուտներ չունի, արտաբյուջետային միջոցներ չունի:

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

Կոմիտեն տարածքային զարգացմանը առնչվող բյուջետային ծրագրեր չի իրականացնում:

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

Կոմիտեն միջոլորտային (խաչվող) բնույթի առանձին քաղաքականություններին առնչվող ծրագրեր/միջոցառումներ չի իրականացնում:

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵԻ ԽՈՂՈՎԱԿՆԵՐՈՎ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Կոմիտեն պետական բյուջեի խողովակներով ստացվող վարկերի և նվիրատվությունների հաշվին ծրագրեր չի իրականացնում:

# 8. 2025թ. ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

2026թ. համար ֆինանսական ընդհանուր պահանջները հետևյալն են.

|  |  |  |  |
| --- | --- | --- | --- |
| Ծրագրային դասիչը | | Ծրագրի /Միջոցառման անվոնւմը | 2026թ բյուջե (հազ. դրամ) |
| Ծրագիր | Միջոցառում | Ընդամենը |
| *1176* |  | *Ավիացիայի բնագավառում վերահսկողության և կանոնակարգման ապահովում* | 599276.9 |
|  | *11001* | *Ավիացիայի բնագավառում վերահսկողության և կանոնակարգման ծառայություններ* | 518310.6 |
|  | *11002* | *Աշխատակազմի մասնագիտական կարողությունների զարգացում* | 78766.30 |
|  | *31001* | Քաղաքացիական ավիացիայի կոմիտեի տեխնիկական հագեցվածության բարելավում | 2200.0 |

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

Հայտի հետ կապված հիմնական ռիսկերը վերաբերում են առանձին միջոցառումների գծով իրականացվող որոշ ծախսերի գնահատումների և կանխատեսվող ծավալների բացակայության հետ, որոնց ազդեցությունը ներկա պահին հնարավոր չէ չափել (հարցը վերաբերում է նաև ծախսային խնայողությունների գծով առաջարկներին):

Ընթացիկ բյուջետային տարվա ընթացքում, 2026թ. պետական բյուջեի վերջնական մշակման և ընդունման ժամանակ հնարավորության դեպքում հայտով ներկայացված ցուցանիշները կարող են ճշգրտվել:

# ՄԱՍ 3. 2025թ. ԲՅՈՒՋԵԻ ՀԱՅՏԵՐԻ ԿԱԶՄՄԱՆ ՑՈՒՑՈՒՄՆԵՐԻ ՀԱՎԵԼՎԱԾՆԵՐ

Հավելվածներն ըստ մեթոդական ցուցումների պահանջների ներկայացված են առանձին փաթեթով՝ Excel ֆորմատով:

1. Փաստաթղթի լրացման համար անհրաժեշտ ցուցումները ներկայացված են շեղատառերով: Ցուցումները չպետք է ներառվեն ներկայացվող հայտում: [↑](#footnote-ref-1)