

# **ՔԱՂԱՔԱՑԻԱԿԱՆ ԱՎԻԱՑԻԱՅԻ ԿՈՄԻՏԵԻ**

# **ՆԱԽԱԳԱՀ**

«Զվարթնոց» օդանավակայան, Երևան 0042, ՀՀ, Հեռ.` (37410) 28-07-22, էլ. փոստ՝ [gdca@gdca.am](mailto:gdca@gdca.am)

**N \_\_\_\_\_\_\_\_\_\_\_\_\_\_\_\_\_\_\_\_\_\_**

«**\_\_\_\_\_**» **\_\_\_\_\_\_\_\_\_\_\_\_\_\_ 2025 թ.**

ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ

ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐ

ՊԱՐՈՆ ԴԱՎԻԹ ԽՈՒԴԱԹՅԱՆԻՆ

Հարգելի՛ պարոն Խուդաթյան,

Ի կատարումն 2025 թվականի հունվարի 30-ի Ձեր թիվ ԴԽ/23.1/3098-2025 հանձնարարականի՝ ՀՀ վարչապետի 2025 թվականի հունվարի 16-ի N 36-Ա որոշմամբ հաստատված ՀՀ 2026-2028 թվականների պետական միջ­նա­ժամ­կետ ծախ­սե­­­րի ծրագրի և ՀՀ 2026 թվականի պետական բյուջեի նախագծերի մշակման աշ­խա­տանք­ների իրականացման ժամանակացույցի և մեթոդական ցուցումներին համապատասխան կից ներկայացվում է Քաղաքացիական ավիացիայի կոմիտեի ՀՀ 2026-2028 թվականների միջնաժամկետ ծախսերի ծրագ­­­րերի (ներառյալ ՀՀ 2026 թվականի բյուջետային ֆինանսավորման) հայտերը պարտադիր և շարունակական հայեցողական ծախսերի մասով:

Հարկ է նշել, որ ՀՀ 2026-2028 թվականների միջնաժամկետ ծախսերի ծրագ­­­րերի (ներառյալ ՀՀ 2025 թվականի բյուջետային ֆինանսավորման) հայտերի շրջանակներում ներկա փուլում նոր նախաձեռնություններ չկան:

Ընդ որում, ներկայացվող հայտերում ներառված չեն ՀՀ կառավարության 09.02.2023թ. թիվ 179-Ն որոշմամբ Քաղաքացիական ավիացիայի կոմիտեի մասով նախատեսված աշխատավարձի ֆոնդում կոմպետենցիաների գծով հավելավճարների հաշվարկները՝ դրանց դեռևս չկիրառմամբ պայմանավորված, և կիրառմանը զուգահեռ, սահմանված կարգով լրամշակված հայտերով կներկայացվեն աշխատավարձի ֆոնդի վերանայված հաշվարկներ:

Հայտնում ենք նաև, որ 1045 ծրագրի **«Ավիաուսումնական կենտրոն» ՓԲԸ-ի միջին մասնագիտական կրթական ծրագրի միջոցառումների** (Քաղաքացիական ավիացիայի կոմիտեի 06.02.2024թ. մտից Մ/7884-2025/ գրությամբ տեղեկացվել էր ՏԿԵՆ-ին) և 1176 ծրագրի 11005 **«Հայաէրոնավիգացիա» ՓԲԸ-ի «Մայրուղային աէրոնավիգացիոն ծառայությունների սպասարկում» միջոցառման** գծով 2026-2028 թվականների պետական միջնաժամկետ ծախսերի ծրագրի և 2026թ. պետական բյուջեի տարեկան հայտեր Քաղաքացիական ավիացիայի կոմիտեի կողմից չեն ներկայացվում՝ հաշվի առնելով, որ ՀՀ կառավարության 2024 թվականի հուլիսի 4-ի N 1050-Ա որոշման համաձայն «Ավիաուսումնական կենտրոն» և «Հայաէրոնավիգացիա» ՓԲԸ-ների բաժնետոմսերի տիրապետման իրավասությունը վերապահվել է ՏԿԵՆ-ին:

         Հաշվի առնելով վերոգրյալը, առաջարկում ենք քննարկել **վերոհիշյալ միջոցառումների** 2026-2028 թվականների պետական միջնաժամկետ ծախսերի ծրագրի և 2026թ. պետական բյուջեի տարեկան հայտերը ՏԿԵՆ-ի կողմից ներկայացնելու և ՏԿԵՆ-ի բյուջեի մեջ նախատեսելու հարցը։

Առդիր՝ 1 էլ․խտացված ֆայլ:

Հարգանքով՝

ՄԻՀՐԱՆ ԽԱՉԱՏՐՅԱՆ



Կատարող՝ Հ. Խանվելյան

060-434-277