***Հավելված N 12***

2026թ. ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

***(հարկիրճ շարադրանք)[[1]](#footnote-1)***

1. **ՈԼՈՐՏԸ**

*1.1. Քաղաքացիական ավիացիայի կոմիտեի ընդհանուր նկարագիրը*

Քաղաքացիական ավիացիայի կոմիտեն (այսուհետ՝ Կոմիտե) Հայաստանի Հանրապետությունում տարածքային կառավարման և ենթակառուցվածքների նախարարությանը ենթակա պետական մարմին է, որը Հայաստանի Հանրապետությունում ավիացիայի (բացառությամբ ռազմականի) բնագավառի թռիչքային և ավիացիոն անվտանգության կանոնակարգման և վերահսկման տեխնիկական կարգավորման լիազորված մարմին է: Կոմիտեն մասնակցում է օդային տրանսպորտի տնտեսական կարգավորման բնագավառում վարվող քաղաքականության հիմնադրույթների և ռազմավարության մշակմանը, այդ նպատակով առաջարկներ է ներկայացնում լիազոր մարմիններ, իրականացնում ավիացիոն ծառայությունների և Հայաստանի Հանրապետությունում գործող ավիացիոն ենթակառուցվածքների վերահսկողություն` Հայաստանի Հանրապետության օրենսդրության և Հայաստանի Հանրապետության միջազգային պայմանագրերի պահանջներին դրանց համապատասխանությունն ապահովելու համար, ինչպես նաև կանոնակարգում է քաղաքացիական ավիացիայի ու ոչ ռազմական պետական ավիացիայի, օդային երթևեկության սպասարկման, ավիացիոն և թռիչքային անվտանգության, ավիացիայի բնագավառում շահագործվող վերգետնյա միջոցների և մատուցվող ծառայությունների ապահովության ու անվտանգության գործունեության կանոնակարգում:

Համակարգի ներքո իրականացվող ծառայությունների շրջանակը բազմազան է, որոնք սահմանված են Հայաստանի Հանրապետության օրենսդրությամբ, միջազգային պայմանագրերեվ և Հայաստանի Հանրապետությունում գործող այլ իրավական ակտերով:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Կոմիտեի հիմնական գործառույթներն են.

1. ներքին և միջազգային օդային հաղորդակցությունների իրավունքների և այդ իրավունքներին վերաբերող միջազգային օդային հաղորդակցություններին վերաբերող միջազգային պայմանագրերի նախապատրաստումը, քննարկումը, բանակցությունների վարումը.
2. Հայաստանի Հանրապետության տարածքային կառավարման և ենթակառուցվածքների նախարարի (այսուհետ՝ նախարար) հետ համաձայնեցնելով թռիչքային անվտանգության պետական ծրագրի մշակումը` հիմքում ունենալով Քաղաքացիական ավիացիայի միջազգային կազմակերպության (այսուհետ՝ ԻԿԱՕ) կողմից կատարվող փոփոխությունները.
3. սահմանված պահանջների նկատմամբ վերահսկողության իրականացում` Հայաստանի Հանրապետության օրենսդրության և Հայաստանի Հանրապետության միջազգային պայմանագրերի պահանջներին դրանց համապատասխանությունն ապահովելու նպատակով.
4. քաղաքացիական ավիացիայի բնագավառում Հայաստանի Հանրապետության միջազգային պայմանագրերի, Հայաստանի Հանրապետության օրենսդրության պահանջների և միջազգային ավիացիոն կազմակերպությունների հրապարակած փաստաթղթերի դրույթների կատարումն ապահովող կանոնակարգերի մշակումը և Նախարարին ներկայացումը, դրանց ներդրումը՝ համաձայնեցնելով դրանք պաշտպանության բնագավառի պետական կառավարման մարմնի հետ, եթե դրանք առնչվում են կամ կարող են անդրադառնալ ռազմական ավիացիայի խնդիրներին.
5. քաղաքացիական ավիացիայի գործունեության, ներառյալ` ավիացիայի բնագավառում շահագործվող վերգետնյա միջոցների և մատուցվող ծառայությունների թռիչքային ու ավիացիոն անվտանգության, ինչպես նաև օդանավակայանային գործունեության և աերոնավիգացիոն սպասարկման պահանջների սահմանումը, կանոնակարգումը և վերահսկողությունը` Հայաստանի Հանրապետության օրենսդրության և Հայաստանի Հանրապետության միջազգային պայմանագրերի պահանջներին դրանց համապատասխանությունն ապահովելու նպատակով.
6. «Ավիացիայի մասին» Հայաստանի Հանրապետության օրենքի համաձայն` ավիացիայի համակարգում առևտրային գործունեություն իրականացնելու համար առևտրային օդային փոխադրումների իրականացման հավաստագրերի և թույլտվությունների տրամադրումը.
7. քաղաքացիական ավիացիայի բնագավառում վարչական վիճակագրական ռեգիստրի վարումը.
8. ավիացիոն անվտանգության ազգային ծրագրի և ավիացիոն անվտանգության որակի հսկողության ազգային ծրագրի մշակումը.
9. քաղաքացիական ավիացիայի տնտեսական գործունեության վերաբերյալ պահանջների մշակումը և հաստատումը.
10. Կոմիտեի բյուջետային գործընթացի կազմակերպում, միջնաժամկետ ծախսային ծրագրի (ՄԺԾԾ), տարեկան բյուջետային հայտերի կազմում և ներկայացում իրավասու մարմիններ․
11. Օդանավակայանների և քաղաքացիական ավիացիայի զարգացման ծրագրերի և մաստեր պլանների քննարկում, առաջարկությունների ներկայացում․
12. Առևտրային օդային փոխադրումներ իրականացնող կազմակերպություններին (օդանավ շահագործողներին) հավաստագրերի և օդանավ շահագործողի վկայականի տրման շրջանակներում շարունակական, հուսալի և ապահով առևտրային օդային փոխադրումների իրականացման նպատակով պահանջվող ֆինանսական վերլուծությունների և պարբերական մոնիթորինգի իրականացում,
13. Կոմիտեին վերապահված մասով գանձվող պետական տուրքերի մասին տեղեկությունների հավաքագրում և ներկայացում իրավասու պետական մարմիններ․
14. օդանավով փոխադրվող բեռի, փոստի, սուրհանդակային և շտապ առաքումների նկատմամբ անվտանգության վերահսկողություն իրականացնելու թույլտվություն տալու, օդանավով փոխադրվող բեռի, փոստի, սուրհանդակային և շտապ առաքումների նկատմամբ անվտանգության վերահսկողության և փոխադրման սպասարկման իրականացման նպատակով գրանցված գործակալի թույլտվություն տալու կարգերի սահմանումը.
15. ուսումնական և հատուկ բնույթի որոշակի թռիչքների (այդ թվում՝ անօդաչու թռչող սարքերով թռիչքների) իրականացման նպատակով լրացուցիչ պայմաններ և պահանջներ պարունակող հատուկ կարգերի սահմանումը
16. քաղաքացիական ավիացիայի բնագավառում գործող կազմակերպությունների համար պարտադիր կիրառման ենթակա հաղորդագրությունների ձևերի ու ցանկի, ինչպես նաև դրանց կիրառման կարգի սահմանումը.
17. ԻԿԱՕ-ի և (կամ) քաղաքացիական ավիացիայի միջազգային այլ կազմակերպությունների սահմանած պահանջներին Հայաստանի Հանրապետության օրենսդրությամբ սահմանված լիցենզիա ունեցող մասնագիտացված ավիացիոն ուսումնական և բժշկական հաստատությունների համապատասխանության ուսումնասիրությունների և վկայականների տրամադրման կարգի սահմանումը.
18. օտարերկրյա մասնագիտացված ավիացիոն ուսումնական հաստատությունների տված փաստաթղթերի ուսումնասիրության և ճանաչման կարգի սահմանումը.
19. «Ավիացիայի մասին» Հայաստանի Հանրապետության օրենքի համաձայն` ավիացիայի համակարգում գործունեություն իրականացնելու համար համապատասխան սերտիֆիկատների, վկայականների և թույլտվությունների տրամադրումը և դրանց գործողության ժամկետի երկարաձգումը, դադարեցումը և կասեցումը` անհրաժեշտության դեպքում փորձագետների և մասնագետների ներգրավմամբ.
20. լիցենզիա ունեցող մասնագիտացված ավիացիոն ուսումնական և բժշկական հաստատությունների համապատասխանության ուսումնասիրության կատարումը և վկայականների տրամադրումը,
21. օդանավերի` երկրորդային հետևանքներ չառաջացրած աղետների դեպքում որոնողափրկարարական աշխատանքների համակարգումը.
22. վտանգավոր բեռների սպասարկման աշխատանքներն իրականացնող կազմակերպություններին և վտանգավոր բեռների օդային փոխադրումների սպասարկումն իրականացնող կազմակերպություններին թույլտվությունների տրամադրումը.
23. ավիացիոն մասնագետներին (թռիչքային անձնակազմի անդամներին, օդանավի տեխնիկական սպասարկման մասնագետներին, օդային երթևեկության կարգավարների կազմին) վկայականների տրամադրումը, երկարաձգումը, որակավորման նիշերի տրամադրումը և երկարաձգումը, վկայականների կասեցումը և վկայականների գործողության ժամկետների դադարեցումը.
24. Հայաստանի Հանրապետության տարածք թռիչքներ իրականացնող այլ պետությունների օդանավերի ստուգումների իրականացումը.
25. օտարերկրյա պետությունների քաղաքացիական ավիացիայի բնագավառի իրավասու մարմնի (ներառյալ` այդ մարմնի կողմից ընտրված գործակալությունների) և միջազգային ավիացիոն կազմակերպությունների տրված սերտիֆիկատների, վկայականների, թույլտվությունների ու տեխնիկական եզրակացությունների ընդունումը և ճանաչումը.
26. թռիչքային անձնակազմի անդամների ուսուցման և վերապատրաստման նպատակով օտարերկրյա մասնագիտացված ավիացիոն ուսումնական հաստատությունների ուսումնասիրության և ճանաչման կարգի սահմանումը.
27. Հայաստանի Հանրապետությունում օդանավերի պետական գրանցումը, հաշվառումը, օդանավերի պետական ռեգիստրի (ռեեստրի) և դրա հավելվածի վարումը, օդանավերի գրանցումը, ապագրանցումը՝ գրանցումից դուրս հանելը, հաշվառումը և օդանավերի թռիչքային պիտանիության վկայականների տրամադրումը՝ իր սահմանած կարգով.
28. օդանավի շահագործման կանոնների սահմանումը:

Կոմիտեի ամբողջական գործառույթները ներկայացված են ՀՀ ՏԿԵՆ նախարարի 10.06.2020թ. թիվ 37-Լ հրամանով հաստատված Կոմիտեի կանոնադրության մեջ:

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Քաղաքացիական ավիացիայի կոմիտեի կողմից իրականացվող <<1176-11001 Ավիացիայի բնագավառում վերահսկողություն և կանոնակարգում ապահովում>>, <11002 Աշխատակազմի մասնագիտական կարողությունների զարգացում և <31001 Քաղաքացիական ավիացիայի կոմիտեի տեխնիկական հագեցվածության բարելավում>> ծախսային ծրագրերը միտված են ապարատի պահպանմանը, համակարգի ենթակառուցվածքների գործունեության կանոնակարգմանն ու զարգացմանն ուղղված ծառայությունների մատուցմանը, այդ թվում՝ ՀՀ-ում ավիացիոն և թռիչքային անվտանգության մակարդակի բարձրացմանն ու պահպանմանը:

1. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

Ոլորտային ծախսերի գնահատականը ներկայացված է հայտերին կից հավելվածներում:

1. Ոլորտային քաղաքականության ողջ համառոտ շարադրանքը չպետք է գերազանցի 6 էջի սահմանները: [↑](#footnote-ref-1)